Απόφαση του Δικαστηρίου (πρώτο τμήμα) της 20ής Νοεμβρίου 2025 [αίτηση του Verwaltungsgericht Köln (Γερμανία) για την έκδοση προδικαστικής αποφάσεως] – Telekom Deutschland GmbH κατά Bundesrepublik Deutschland
(Υπόθεση C-327/24 1, Lolach 2 )
[Προδικαστική παραπομπή – Ευρωπαϊκός Κώδικας Ηλεκτρονικών Επικοινωνιών – Οδηγία (ΕΕ) 2018/1972 – Διορθωτικά μέτρα που επιβάλλονται σε επιχειρήσεις με σημαντική ισχύ στην αγορά – Άρθρο 72 – Υποχρεώσεις παροχής πρόσβασης σε πάγια στοιχεία που αφορούν τεχνικά έργα υποδομής – Προϋποθέσεις]
Γλώσσα διαδικασίας: η γερμανική
Αιτούν δικαστήριο
Verwaltungsgericht Köln
Διάδικοι στην υπόθεση της κύριας δίκης
Telekom Deutschland GmbH
κατά
Bundesrepublik Deutschland
Διατακτικό
Το άρθρο 72 της οδηγίας (ΕΕ) 2018/1972 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για τη θέσπιση του Ευρωπαϊκού Κώδικα Ηλεκτρονικών Επικοινωνιών,
έχει την έννοια ότι:
όταν μια εθνική ρυθμιστική αρχή εξετάζει το ενδεχόμενο να επιβάλει σε επιχείρηση που έχει οριστεί ως κατέχουσα σημαντική ισχύ σε συγκεκριμένη αγορά υποχρέωση παροχής πρόσβασης σε πάγια στοιχεία που αφορούν τεχνικά έργα υποδομής, ανεξαρτήτως του εάν τα πάγια αυτά στοιχεία αποτελούν μέρος της σχετικής αγοράς σύμφωνα με την ανάλυση της αγοράς, οφείλει να εκτιμήσει εάν η μη επιβολή της υποχρέωσης αυτής θα εμπόδιζε τη δημιουργία βιώσιμης ανταγωνιστικής αγοράς και δεν θα ήταν προς το συμφέρον του τελικού χρήστη. Επιπλέον, οφείλει επίσης να διασφαλίσει ότι η υποχρέωση αυτή στηρίζεται στη φύση του προβλήματος που διαπιστώθηκε στην ανάλυση της αγοράς και είναι αναλογική και αναγκαία υπό το πρίσμα του συνόλου των στόχων που παρατίθενται χωρίς σειρά προτεραιότητας στο άρθρο 3 της οδηγίας.
____________
1 ΕΕ C, C/2024/5069.
1 Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.